|  |
| --- |
|  |

A START HERE” gombra kattintva be kell regisztrálni a megjelenő oldalra. A „REGISTER” gombra kattintva e-mail címet kell megadni és egy jelszót, a következő rovatban meg kell erősíteni a jelszót majd a „SUBMIT” gombra kattintva elküldjük a regisztrációt. Ezután a megadott email címre érkezik egy email a ***Hellenic Republic - travel.gov.gr*** feladótól benne egy linkkel, amire rá kell kattintani. Ekkor kerül érvényesítésre a regisztráció.

A megadott email címmel és jelszóval történő belépés után (SUBMIT gomb megnyomásával) hozzá tudunk kezdeni a QR kód igényléséhez és ki tudjuk tölteni a PLF nyomtatványt.

Az **1. oldalon** megjelenő 3 nyilatkozatot be kell jelölni majd rákattintani a „Continue” gombra. A nyilatkozatok a következőt tartalmazzák:

* Elolvastam a szabályozást ( <https://travel.gov.gr/#/protocol_air> )
* A jelen űrlapot teljesen, korrekten és őszintén fogom kitölteni.
* Csak egy PLF-t töltök ki a családom /háztartásom számára

**2. oldal:** első mondatot kell bepöttyözni (beutazok Görögországba)

**3. oldal:**

Transportation Type – **UTAZÁS MÓDJA**

* 1. Ground (Bus/Train/Car) – **Szárazföld (busz/vonat/autó) (*ezt választjuk)***
	2. Aircraft – **Repülő** (Amennyiben repülővel utaznak, fontos, hogy a repülő járatszámát tüntessék fel a megfelelő rovatban, NE a visszaigazolás kódszámát!)
	3. Cruise ship – **Óceánjáró**
	4. Ferry ship – **Komp hajó**

**4. oldal:**

Ground Transportation Type – **SZÁRAZFÖLDI KÖZLEKEDÉSMÓD**

Please select which ground transport will you be using. - **Válassza ki, mely utazásmódot fogja használni**.

* 1. Bus – **Busz (*buszos utasok* *ezt válasszák)***
	2. Train – **Vonat**
	3. Car – **Autó (*egyéni utasok pedig ezt)***

Please fill in the information with regards to your transportation. - **Töltse ki az utazásra vonatkozó információkat.**

1. Plate number (optional) – **Rendszám (opcionális)**

***buszos utasoknak nem kell kitölteni, autósoknak kötelező***

1. Carrier – **Utaztató cég neve**

***Grand Tours Travel Agency***

1. Seat number (optional) – **Ülésszám (opcionális)**

***nem kell kitölteni***

Country of Departure

1. Date of travel / entrance in the country – **Utazás / országba való belépés dátuma**

***A hétfőn induló utasoknak keddi nap, a pénteken indulóknak pénteki nap.***

1. Point of entry in the country – **Az országba való belépési pont (határ) neve**

***Evzoni (North Macedonia) - ezt választjuk***

**5. oldal:**

# Health Questions – EGÉSZSÉGRE VONATKOZÓ KÉRDÉSEK

Az alábbi bizonyítványok /igazolások közül melyiket fogja magával hozni az országba történő belépéshez?

* teljes oltás
* negatív PCR teszt, amely az max. 72 órával az indulásom előtt lett elvégezve
* az elmúlt 9 hónap alatt COVID-ból történő felépülés

Amennyiben valaki az elsőt választja még válaszolnia kell az alábbiakra:

1. Melyik országban oltották be? **ha Magyarországon, akkor** ***Hungary-*t kell választani**
2. Melyik gyártó által készített vakcinával?
3. Mikor kapta meg az utolsó (szükséges) adagot? **( a Görögországba történő belépéshez a második oltáshoz képest legalább 14 napnak kell eltelnie)**

**6. oldal:**

**Personal information – SZEMÉLYES ADATOK**

Last (family) name – **Vezetéknév *(ékezetet ne írjon!)***

First (given) name – **Keresztnév *(ékezetet ne írjon!)***

Middle initial (optional) – **Középső név (opcionális) *(ékezetet ne írjon!)***

Your sex – **Neme**

Male – **Férfi**

Female – **Nő**

Other – **Egyéb**

Age – **Életkor**

Enter a positive number, e.g. 23, 89. - **Írjon be egy pozitív számot, pl. 23, 89.**

ID Document Type – **Személyazonosító okmány típusa**

National ID – **Személyi**

Passport – **Útlevél**

 **A választás után felugró ablakba be kell írni a személyi/útlevél számát!**

Phone number(s) where you can be reached if needed. – **Telefonszám, amin el lehet Önt érni.**

Mobile phone – **Mobil telefonszám**

Enter a plus sign (+) followed by your country code and your phone number, e.g. +306989123456. – **Írjon egy plusz (+) jelet, azután az országkódot, majd a telefonszámát. Pl. +36301112223**

***A többi lehetőséget nem szükséges kitölteni!***

Email address **– E-mail cím**

**7. oldal:**

**Permanent Address –** **ÁLLANDÓ LAKCÍM**

Country – **Ország**

***Hungary-t választjuk***

State/Province – **Állam/tartomány**

***A megyénket választjuk ki.***

City – **Város**

***Kézzel beírjuk a városunk nevét.(ékezetet ne használjunk!)***

ZIP / Postal code – **Irányítószám**

Street – **Utca**

Street number – **Házszám**

Apartment number (optional) – **Egyéb, pl. emelet, ajtó (opcionális)**

In the 14 days prior to your arrival / departure have you stayed in a country (not transit) other than your permanent address?

Az érkezése / indulása előtti 14 napban az állandó lakcímétől eltérő országban tartózkodott (nem tranzit)?

***Yes /No*** – **Igen /nem**

**Ha igen, kérjük adja meg az ország nevét.**

**8. oldal:**

**Temporary Address** – **IDEIGLENES LAKCÍM**

Please list all the places you will be staying at during the 14 days following your arrival / departure
**Kérjük, sorolja fel azokat a helyeket, amelyeken az érkezését követő 14 napban tartózkodik.**

1. Country – Ország ***Greece választjuk***
2. City – **Város**

***Sarti / Marmaras / Paralia / Nei Pori / Parga / Sidari (Korfu) / Skala (Kefalonia) / Agios Sostis vagy Tsilivi (Zakynthos)***

1. ZIP / Postal code – **Irányítószám**

***Sarti 63072***

***Marmaras 63081***

***Paralia 60150***

***Nei Pori 60065***

***Parga 48060***

***Sidari (Korfu) 49081***

***Agios Sostis / Tsilivi (Zakynthos) 29100***

***Skala (Kefalonia) 28086***

***Tolo 21056***

1. Hotel name (optional) – **Hotel neve (opcionális)**

***nem szükséges kitölteni***

1. Street – **Utca**

***Írjuk be megint az üdülő nevét, pl. Paralia***

1. Apartment number (optional)

***nem töltjük ki***

**9. oldal:**

**Emergency Contact Information** – **VÉSZHELYZET ESETÉN ÉRTESÍTENDŐ**

Someone who can reach you during the next 30 days. – **Olyan személy, aki a következő 30 napban eléri Önt.**

* 1. Last (family) name – **Vezetéknév *(ékezetet ne írjon!)***
	2. First (given) name – **Keresztnév *(ékezetet ne írjon!)***
	3. Country - **Ország**
	4. City – **Város**
	5. Mobile phone - **Mobil telefonszám**

Enter a plus sign (+) followed by your country code and your phone number, e.g. +306989123456. - **Írjon egy plusz (+) jelet, azután az országkódot, majd a telefonszámát. Pl. +36301112223**

* 1. Other phone number (Optional) – **Másik telefonszám (opcionális)**
	2. Email address **– E-mail cím**

 **10. oldal:**

Travel Companions – Family – **Utastársak – Család**

*Do you have family members traveling with you?*

Utazik Önnel családtag?

Yes/No

***Amennyiben családtagot vagy Önnel egy háztartásban élő személyt akar hozzáadni, válassza az Yes-t. Ezután a Vezetéknevet, a Keresztnevet, az Ülésszámot (opcionális,) valamint az Életkort kell megadni! Ha tévesen kattintott az „Add family member” gombra, a „Remove family member” gombbal tudja visszavonni.***

***Ha nem családtagot vagy Önnel egy háztartásban élő személyt akar hozzáadni, akkor kattintson a Continue gombra és kattintson az alábbi gombra:***

Travel Companions – Non-Family / Non-Same Household - **Utastársak - nem család / nem azonos háztartásbeli**

**Elkészültünk a nyomtatvány kitöltésével. Kattinston a Submit gombra.**

**Ezután két lehetőség ugrik fel, amire rá lehet kattintani:**

 Fill in the form for another person. – **Kitöltöm még egyszer másik személyre is.**

Go back to the home page. – **Vissza a főoldalra.**